EELNÕU

**Viluvere külas Vahtra kinnistu detailplaneeringu algatamine**

Kaisma MFH OÜ teeb ettepaneku algatada Viluvere külas Vahtra kinnistu (katastritunnus 93001:001:0040, elamumaa 100%, suurus 16164m²) detailplaneering.

Detailplaneeringuga soovib taotleja jagada kinnistu neljaks elamumaa krundiks, et anda hoonestusõigus nelja sektsioonelamu rajamiseks ning transpordimaa krundiks juurdepääsude ja tehnovõrkude planeerimiseks.

Planeeringuala suurus on 16164m², PlanID 130309.

**Planeeringu vastavus üldplaneeringule**: Kehtivas Vändra valla üldplaneeringus on planeeringualal juhtfunktsiooniks elamumaa.

**Koostatavas Põhja-Pärnumaa valla üldplaneeringus on ala juhtotstarve maalise asustuse maa-ala, kus**

**Detailplaneering on mõlema üldplaneeringu kohane.**

Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu 1” on antud tegevusvaldkonnad, millede hulka antud tegevus ei kuulu – elamute ehitamine.

Arvestades kavandatud tegevuse mahtu, iseloomu ja paiknemist ei saa eeldada detailplaneeringu elluviimisel ja hoonete ning rajatiste sihipärase kasutamisega seonduvat olulist keskkonnamõju. Keskkonnamõju strateegilise hindamise läbiviimine ei ole nõutav ega vajalik.

Eelnõu on saadetud tingimuste täiendamiseks Transpordiametile, kuna planeeringuala piirneb riigimaanteega ning Maa- ja Ruumiametisse täpsustamaks maaparandusega seotud tingimusi (kinnistule jääb Saapasoo peakraav, mille veekaitsevööndis asub olemasolev riigimaanteelt mahasõit ja eratee).

Detailplaneeringu koostamise algataja, vastuvõtja ja kehtestaja on Põhja-Pärnumaa Vallavalitsus.

Arvestades eeltoodut ning kohaliku omavalitsuse korralduse seaduse § 6 lõike 1, planeerimisseaduse § 128 lõike 1, Planeerimisseaduse ja ehitusseadustiku rakendamine Põhja-Pärnumaa vallas §3 lg 2 alusel:

1. Algatada Põhja-Pärnumaa vallas Viluvere külas Vahtra kinnistu detailplaneering ja jätta algatamata keskkonnamõju strateegiline hindamine (KSH).
2. Kinnitada nimetatud detailplaneeringu lähteseisukohad ja asukohaskeem (lisa 1 ja 2), mis on käesoleva korralduse lahutamatud lisad.
3. Detailplaneeringu algatamise etapis ei ole teadaolevalt täiendavate uuringute vajadust ette näha.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5. Korraldus jõustub teatavakstegemisest.